જોકે જ્યારે વર્ષ 2013માં સ્નેહ અને કૃતિકાએ OoWomaniyaની શરૂઆત કરી ત્યારે તેમની સાથે માત્ર 10 ડૉક્ટર્સ અને કાઉન્સેલર્સ જોડાયેલા હતા જે આંકડો સમય જતાં આજે 170 સુધી પહોંચી ગયો છે. OoWomaniyaની શરૂઆત કરતા પહેલા સ્નેહ અને કૃતિકાએ 20 મહિલાની એક વર્કશોપ યોજી હતી જેમાં તેઓ મહિલાઓની સવાસ્થ્યને લગતી સમસ્યાઓથી વાકેફ થયા હતા. વિવિધ ઉંમરની મહિલાઓએ આ વર્કશોપમાં ભાગ લીધો હતો. જોકે આ દરમિયાન સ્નેહ અને કૃતિકાને માલૂમ પડ્યું કે આ મહિલાઓને શારીરિક સમસ્યાઓની સાથે સાથે લાગણીઓ અને સંબંધોને લગતી સમસ્યાઓ પણ પરેશાન કરી રહી હતી. અને ત્યારબાદ પૂરતું રીસર્ચ કર્યા બાદ OoWomaniyaની શરૂઆત કરવામાં આવી.